( ^^* ) 



Se te feray la révérence; 

 Sy te supply, fay dilligence 



Et providence 

 Adfin que mon martire cesse. 



Pitié, va-t'ent devers ma dame ; 



Car, par mon âme, 

 Se de moy n'a miséricorde 

 Gésir convendra soubz la lame 



Le corpz et l'âme 

 En ystera brief sans discorde 

 S'a mercy elle ne s'accorde. 



Je me recorde 

 Celluy quA-'mours sans cause blasme, 

 Devant chascun chétif me clame 



Et me réclame 

 L'amant quy n'a d'Amours concorde. 



Bien sencz que mourir me fauldra 



Et convendra; 

 Car cy longuement ne puis vivre. 

 Amours mon fait bien entendra ; 



Quant il le vouldra 

 Je seray de mes maulx délivre. 

 Je suy musart samblant estre yvre, 



Et en son livre 

 La mort bien briefment retendra 

 Mon nom, et quant le jour vendra 



Et m'assauldra, 

 Je luy submetz mon cuer et livre, 



